Zhantas/Cleaned-Uzbek_Wikipedia huggingface dataset:
Iva Despić-Simonović

Ivana „Iva“ Despić (; 1891-yil 15-avgustda tugʻilgan – 1961-yil 12-iyulda vafot etgan) – Yugoslaviya haykaltaroshi. Xorvatiyada tugʻilgan Despić-Simonovich Zagreb, Parij va Münchenda tahsil olgan. 1920-yildan to oʻlimiga qadar, asosan, Sarayevoda yashagan. Zamonaviy Bosniya va Gersegovina tarixidagi ilk haykaltarosh.

 Taʼlimi va oilasi 
Iva Simonović 1891-yil 15-avgustda Avstriya-Vengriya imperiyasining Xorvatiya-Slavoniya qirolligi Petrinja shaharchasi yaqinidagi Hrastovica qishlogʻida dunyoga kelgan. Simonovićlar oilasi badavlat oilalardan edi. Otasi Avstriya-Vengriya armiyasi generali boʻlgan va qizining isteʼdodini tan olib, unga sanʼat sohasida taʼlim olishiga imkoniyat yaratib bergan. Haykaltaroshlik sanʼatini ustozlari Robert Frangeš-Mihanović va Rudolf Valdecdan olgan. Uning ilk koʻrgazmasi tengdoshi Ljubo Babićning shaxsiy koʻrgazmasi doirasida boʻlib oʻtgan, oʻsha vaqtda u hali talaba edi. Oʻz navbatida Babić uning portretini ishlagan. Iva Simonović keyinchalik taʼlimini Parij va Münchenda davom ettirgan. 1914-yilda Parijda rassomning koʻrgazmasi boʻlib oʻtgan.

Iva Despić-Simonović ikki marta oila qurgan. Uning Aleksandr Zarevskiy bilan boʻlgan birinchi nikohi bekor qilingan. Birinchi Jahon urushi oxirlarida, Yugoslaviya tashkil topishidan oldin Zagrebda Aleksandar „Aco“ Despić bilan tanishgan. Juftlik 1920-yilda turmush qurgan va Despić-Simonović erining tugʻilgan shahri Sarayevoga koʻchib oʻtgan. Ularning Gospava „Cica“ ismli bir qizi va Bato ismli bir oʻgʻli boʻlgan. Erining oilasi mashhur va boy savdogarlar boʻlib, ularning patriarxal munosabati Iva uchun repressiv boʻlgan. Bu holatni rassom oʻzining „Constrained“ (Cheklangan) deb nomlangan portret haykali orqali ifodalagan. Ushbu haykal hozirda Bosniya va Gersegovinaning Milliy Galereyasida saqlanmoqda. 1931-yilga qadar uning sanʼatiga boʻlgan talab shu darajada ortib ketganki, rassom oʻzi uchun Sarayevo yaqinidagi Vasin Han qishlogʻida yozgi uy qurdirgan. Ammo qurilish ishlari hali toʻliq yakuniga yetmasdan turib nam uyga erta koʻchib kirishi tufayli Simonović yillar davomida xronik kasallikka chalingan.

 

Turkum:1891-yilda tugʻilganlar
Turkum:15-avgustda tugʻilganlar
Turkum:1961-yilda vafot etganlar
Turkum:12-iyulda vafot etganlar
Ramil Kenjaboyev

Ramil Yusupovich Kenjaboyev (1976-yil 28-martda, Olmaliqda tugʻilgan) – oʻzbekistonlik sobiq professional futbolchi, yarim himoyachi ampulasida oʻynagan.

 Biografiyasi 
Ramil oʻz faoliyatini 1993-yilda Toshkent viloyatining „Olmaliq“ klubida boshlagan. 1994-yilda „Chirchiq“, 1995-yilda esa Samarqandning „Dinamo“ jamoalarida toʻp surgan. 1996-yilgi mavsumda „Gʻazalkent“ klubida oʻynagan, 1997-yilda yana Samarqandning „Afrosiyob“ klubiga oʻtgan, 1998-yilda esa Bekobodning „Metallurg“ safida maydonga tushgan.

1999-yilda Toshkentning „Paxtakor“ jamoasida faoliyat yuritgan. 2000—2001-yillarda Ramil Navoiy shahridagi „Zarafshon“ klubida oʻynagan. 2001-yilda Termizning „Surxon“ jamoasida ham toʻp surgan. 2004-yilda Olmaliq shahridagi OKMK safiga qoʻshilgan. 2006-yilda Bekobodning „Metallurg“ futbol klubiga qaytib kelgan va oʻsha yerda oʻz faoliyatini yakunlagan.

 
 Ramil Kenjaboyev Footballfaktsru saytidagi profili

Turkum:Olmaliqda tugʻilganlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:AGMK futbolchilari
Turkum:Chirchiq klubi futbolchilari
Turkum:Dinamo Samarqand futbolchilari
Turkum:Metallurg Bekobod klubi futbolchilari
Turkum:Paxtakor jamoasi futbolchilari
Turkum:Zarafshon Navoiy futbolchilari
Turkum:Surxon klubi futbolchilari
Turkum:Gʻazalkent klubi futbolchilari
Olim Shayx Azizon

Olim shayx ibn Mo’min shayx ibn Darvesh shayx Azizon. (1564-1631) - yassaviya tariqati murshidi.
Hayoti 
Olim Shayx Azizon ilm tahsilini o'sha zamonning mashhur allomasi hisoblanmish Mavlono Ismatullohdan o'rgangan. Fiqh, usul, tafsir, hadis, tasavvuf tariqati kabi hol va qol ilmlarini egallagan. Olim Shayx Azizon Movarounnahr yurtining eng olimu fozil kishilaridan hisoblangan.
 Asarlari 
• Dar raddi mazhabi shia

•lamahot
 

Turkum:Yassaviya tariqati
Turkum:1564-yilda tugʻilganlar
Turkum:1631-yilda vafot etganlar
Mushirobod masjidi

Mushirobod masjidi (Masjid-e Kalan, Mushirobod Badi masjidi yoki Mushirobod jome masjidi nomlari bilan ham mashhur) – Hindistonning Telangana shtati, Haydarobod shahridagi Mushirobod mahallasida joylashgan masjid. Asosiy qismi 1560-yilda Qutb Shohi sulolasining toʻrtinchi sultoni Ibrahimquli Qutbshoh tomonidan qurdirilgan boʻlib, Haydarobodning Hayatnagar hududidagi Hayat Bakshi masjidiga oʻxshaydi.

 Tavsifi 
Golkonda qirolligi qulaganidan soʻng, masjiddan foydalanmay qoʻyishgan va bu hudud Nizom Alixon davridagi bosh vazir navob Arastu Jahning jagiriga (mulki) aylangunga qadar tashlandiq holda saqlangan. U 1951-yilda taʼmirlangan. Hozirgi kunda eski bino vayrona holatda.

Namozxonlarni joylashtirish uchun yangi toʻrt qavatli bino qurilgan. Hozir yangi inshoot joylashgan hududda ilgari katta hovli boʻlgan.

Masjid Qutbshohi uslubida qurib bitkazilgan boʻlib, beshta baland arka va ikki burchagida ikkita minoraga ega.

 Yana qarang 

 Hindistonda Islom
 Telanganadagi masjidlar roʻyxati

 

Turkum:Jome masjidlar
Nodirshoh masjidi

Nodirshoh masjidi (tamilcha: நத்தர்ஷா பள்ளிவாசல்) Hindistonning Tamil Nadu shtati, Tiruchirappalli shahrining gʻarbiy qismida, Tiruchirappalli qal’a temir yoʻl stansiyasi yaqinida joylashgan masjiddir.

Masjid Karnatik sultonligi hukmdorlari tomonidan qurilgan. Masjidda Karnatik hukmdori navob Muhammad Alixon Valojohning hoki va Thanjavur Maratha podsholigining Pratap Singx tomonidan boshsiz qoldirilgan general Chanda Sohibning jasadi dafn etilgan deb ishoniladi. Masjid musulmon ruhoniysi Boboyya Nodirshoh sharafiga nomlangan boʻlib, uning maqbarasi masjid hududida joylashgan.

 Yana qarang 

 Hindistonda Islom
 Hindistondagi masjidlar roʻyxati
 

 

 
 

Turkum:Tamil Nadudagi masjidlar
Malik ibn Dinor masjidi

Molik ibn Dinar masjidi Hindistonning Tamil Nadu shtati, Chengalpattu tumanidagi Kovelong qishlogʻida joylashgan masjid boʻlib, unda musulmon avliyosi Tamiimul Ansoriyning qabri bor.

 Yana qarang 

 Hindistonda Islom
 Hindistondagi masjidlar roʻyxati

 

Turkum:Tamil Nadudagi masjidlar
Hurmat

Hurmat ( — man qilingan narsa, muqaddas narsa; muqaddaslik, daxlsizlik; izzat, ehtirom; siylov) — kelib chiqishi arabcha boʻlgan erkaklar va xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Familiyalar 
 Hurmatov
 Hurmatova

 

Turkum:Oʻzbekcha uniseks ismlar
Hurriyat (ism)

Hurriyat ( — ozodlik, erkinlik, hurlik) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha ayollar ismlari
Husniya

Husniya ( — eng yaxshi, eng goʻzal narsa; ezgu ish/ishlar) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha ayollar ismlari
Huvaydo (ism)

Huvaydo ( — ochiq-oshkor, ravshan, aniq koʻrinib turadigan) — kelib chiqishi forscha boʻlgan erkaklar va xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha uniseks ismlar
Karfagen jangi

Karfagen jangi – milodiy 698-yilda Vizantiya imperiyasi harbiy kuchlari va Umaviylar xalifaligi qoʻshinlari oʻrtasida boʻlib oʻtgan jang. Musulmonlarning Magʻribga istilosining asosiy bosqichlaridan biri boʻlib, Vizantiya kuchlarining qarshiliklariga barham bergan.

 Tarixi 
Arablarning Shimoliy Afrikani zabt etish boʻyicha ikkinchi yurishi davomida Umaviylar xalifasi Abdulmalik tomonidan yuborilgan kuchlar Afrikaning Rim viloyatiga chuqur kirib bordi va u yerda Qayravon deb nomlangan harbiy baza tashkil qildi. Biroq Umaviylar xalifaligining shimoli va sharqida boshqa mojarolar davom etayotganligi sababli bu bosqinchilik kuchlari boshqa hududlarga koʻchirilishga majbur boʻldi. Yuzaga kelgan mavjud vaziyatdan foydalanib, mintaqadagi Vizantiya va Berber kuchlari Umaviylarning qoʻshinlarini hududdan siqib chiqarib, ularni qaytadan Kirenaikaga chekinishga majbur etdi.

Tarixchilarning taʼkidlashicha, Abdulmalik 40 ming kishidan iborat boʻlgan qoʻshinga bosh qoʻmondon etib Hasan ibn an-Noʻmonni tayinladi va bu qoʻshin yoʻqotilgan hududlarni qayta zabt etishi va Vizantiya hamda Berberlarga tegishli qolgan viloyatlarni ham bosib oʻtishi kerak edi. Tripolitaniyaga qayta yurish boshlagan Hasan avvalo berberlar bilan shugʻullanishni maqsad qildi. Tripolitaniya va Afrika hududidagi berberlarni boʻysundirish Hasanga va uning qoʻshiniga viloyatlarning ichki qismlariga kirish imkonini berdi, qirgʻoq zonalari hali ham Vizantiya nazoratida edi. Hasan Qayravonni qayta qoʻlga kiritgach, u va uning qoʻshini bu mustahkamlangan shaharda oʻz kuchlarini toʻplab, Karfagenga yurish qilishga tayyorgarlik koʻra boshladilar.

 

Turkum:Umaviylar xalifaligi ishtirokidagi janglar
Turkum:698
Turkum:Vizantiya imperiyasi janglari
Сovadonga jangi

Covadonga jangi – milodiy 722-yilda Asturia hukmdori Pelagius qoʻshini bilan Umaviylar xalifaligi qoʻmondonlari Alqama va Munuza qoʻshini oʻrtasida kechgan jangSánchez-Albornoz, Claudio. „The kingdom of Asturias. Origins of the Spanish nation“. Collection: Biblioteca Histórica Asturiana. Silverio Cañada, Gijón, 1989Ruiz de la Peña, Ignacio. „Battle of Covadonga“, at "la Gran Enciclopedia Asturiana, Volume 5, pp. 167–172. Publisher Silverio Cañada,Gijón, 1981.. Picos de Europa togʻlaridagi Covadonga yaqinida sodir boʻlgan bu jangda Pelagius boshchiligidagi nasroniy kuchlar gʻalaba qozongan. Anʼanaga koʻra, bu voqeaga Asturia qirolligi asos solingan sana sifatida qaraladi va 711-yilgi Umaviylar istilosidan keyin Ispaniyada nasroniylar tomonidan olib borilgan Rekonkista (qayta zabt etish) harakatining boshlanishi hisoblanadiRing, Trudy, Robert M. Salkin and Sharon La Boda, International Dictionary of Historic Places: Southern Europe, (Fitzroy Dearborn Publishers, 1995), 170..

 

Turkum:Umaviylar xalifaligi ishtirokidagi janglar
Turkum:722
Turkum:8-asrda al-Andalus
Karbalo jangi

Karbalo jangi  – 680-yil 10-oktyabr (islomiy taqvimi boʻyicha hijriy 61-yilning Muharram oyi 10-kuni)da ikkinchi Umaviy xalifa Yazid I va islom paygʻambari Muhammadning nabirasi Husayn ibn Ali boshchiligidagi kichik qoʻshin oʻrtasida Savadning Karbalo shahri (hozirgi Iroqning janubi)da boʻlib oʻtgan jang.

Oʻlimidan oldin Umaviy xalifa Muoviya I oʻgʻli Yazidni oʻziga voris etib tayinlagan edi. Yazidning vorislikka tayinlanishi baʼzi sahobalarning oʻgʻillari, jumladan, toʻrtinchi xalifa Alining oʻgʻli Husayn ibn Ali va Zubayr ibn al-Avvomning oʻgʻli Abdulloh ibn az-Zubayr tomonidan rad etildi. 680-yilda Muoviya vafot etgach, Yazid Husayn va unga qarshi boshqa kishilarning bay’at qilishni talab qildi. Husayn bay’at keltirishdan bosh tortdi va Makka shahriga joʻnab ketdi. Kufa aholisi Suriyada joylashgan Umaviy xalifalariga qarshi boʻlib, Alining avlodiga uzoq yillardan beri sodiqlik bildirgan edilar. Ular Husaynni Umaviylarga qarshi chiqishga daʼvat etdilar. Husayn qariyb 70 kishilik hamrohlari bilan Kufaga yoʻl oldi, ularning karvoni Kufadan uzoqroqda xalifaning 1 000 kishilik qoʻshini tomonidan toʻsib olindi. Natijada, Husayn shimol tomonga burilishga va 2-oktyabr kuni Karbaloda qarorgoh qurishga majbur boʻldi. Oradan koʻp oʻtmay, bu yerga Umaviylar tomonidan yuborilgan 4 000 kishilik qoʻshin yetib keldi. Muzokaralar natijasiz yakunlandi, chunki Umaviylar hokimi Ubaydulloh ibn Ziyod Husaynni oʻz hokimiyatiga boʻysunmasidan turib tinch ketishga ruxsat bermadi. Husayn bu shartni rad etdi. Shundan soʻng 10-oktyabr kuni boʻlib oʻtgan jangda Husayn va uning aksariyat qarindoshlari hamda safdoshlari halok boʻldi, omon qolgan oila aʼzolari esa asirga olindi. Ushbu jang Ikkinchi fitna, yaʼni islom tarixidagi ichki nizolar davrining boshlanishiga sabab boʻldi. Bu davrda Iroq aholisi Husaynning oʻlimi uchun qasos olish maqsadida ikki alohida harakat – Tavvobin va Muxtor as-Saqafiy boshchiligidagi qoʻzgʻolonlarni uyushtirdilar.

 

Turkum:Umaviylar xalifaligi ishtirokidagi janglar
Mamma jangi

Mamma jangi yoki Mammes jangi  – 688-yilda Umaviylar xalifaligining arab musulmon kuchlari va Altava qirolligi Caecilius boshchiligidagi berberlar oʻrtasida kechgan jang.

 Tarixi 
Arab lashkarboshisi Uqba ibn Nafiy qoʻshini bilan Shimoliy Afrikani bosib oʻtib, Atlantika okeanigacha yetib bordi va janubda Dra va Sus daryolarigacha yurishni davom ettirdi. Sharqqa qaytayotganda Caecilius boshchiligidagi Vizantiya imperiyasi hamda berberlarning ittifoqchi qoʻshinlari tomonidan toʻsatdan hujumga uchradi. Bu jang tarixda Vescera jangi deb atalib, 682-yilda Uqbaning qoʻshini magʻlub etilgan, uning oʻzi esa oʻldirilgan. Oʻsha vaqtda Caecilius Shimoliy Afrika ustidan soʻzsiz hukmronlikni qoʻlga kiritdi va gʻalabali yurish bilan Qayravon tomon yoʻl oldi.

Abddulmalik ibn Marvon xalifa boʻlgach, oʻz xalifaligi hududlarini kengaytirishda samarali harakat qildi. Shu sababli, Barqada joylashgan Zuhayr ibn Qaysga Ifriqiya va uning poytaxti Qayravonni qayta egallash uchun qoʻshin tortishga buyruq berdi.

Kuchliroq qarshilik koʻrsatish uchun Caecilius Aurès togʻlariga joylashib oldi, bu esa unga magʻlubiyatga uchragan taqdirda, orqaga chekinish imkonini berardi. , musulmon sarkardasi Zuhayr Qayravon tashqarisida qarorgoh qurishga qaror qildi.

Mamma vodiysida boʻlib oʻtgan ogʻir jangdan soʻng, arab bosqinchilari, nihoyat, mudofaa qoʻshinlarini magʻlub etishga qirol Caeciliusni oʻldirishga muvaffaq boʻldi.

 Oqibati 
Arablar qoʻmondoni Zuhayr va uning qoʻshinlari bosqinchi Vizantiya imperiyasiga qarshi kurash uchun Barqaga qaytib ketdi. Vizantiya kemalari koʻp sonli askarlari bilan kelib, arablarni magʻlubiyatga uchratdi va Zuhayrni oʻldirdi.

Turkum:688
Turkum:Umaviylar xalifaligi ishtirokidagi janglar
Prisoner

„Prisoner“ – kanadalik qoʻshiqchi va qoʻshiqlar muallifi The Weeknd tomonidan Lana Del Rey ishtirokida ijro etilgan qoʻshiq boʻlib, u The Weekndning ikkinchi studiyaviy albomi – Beauty Behind the Madness (2015) dan oʻrin olgan. Qoʻshiqni ikki ijrochidan tashqari Illangelo yozgan, shuningdek, u The Weeknd bilan birga prodyuserlik ham qilgan. Bu The Weeknd va Lana Del Reyning toʻrt hamkorligidan birinchisi hisoblanadi.

 Tijoriy muvaffaqiyati 
"Prisoner" qoʻshigʻi birinchi haftada 51,291 nusxada sotilib, Billboard Hot 100 roʻyxatida 47-oʻrinda debyut qildi. Qoʻshiq, shuningdek, shu vaqt ichida AQShda 3,7 million strim ega boʻldi.

 Jonli chiqishlar 
Del Rey va The Weeknd 2015-yil 9-dekabrda Kaliforniyaning Inglewood shahridagi Forum sport majmuasida ushbu qoʻshiqni birinchi marta jonli ijro etdilar.

 Tanqidiy qabul 
Bustle nashridan Alex Kritselis yozadi: „Oʻrta tempdagi duet aynan kutganingizdek eshitiladi: qorongʻu, iztirobli va biroz oshirib yuborilgan. The Weeknd va Del Rey – dramatizmga moyilligi bilan tanilgan ikki sanʼatkor haqidagi fikringizga qarab, bu trek siz uchun yoki mutlaqo oʻta mukammal, yoki mutlaqo eshitishga arzimaydigan boʻlib tuyuladi. Shaxsan menga yoqdi“. Rolling Stone sharhlovchisi Jon Dolan albom haqidagi sharhida ushbu qoʻshiqni „dabdabali gʻamginlikning choʻqqisi“ va „sekin alangalanuvchi oʻziga achinish bazmi“ deb taʼrifladi. Stereogum sharhlovchisi Chris DeVille „Prisoner“ni Beauty Behind the Madness albomining „eng qiziqarli qismi“ deb atadi va ushbu qoʻshiq „The Weekndning eski miksteyplaridagi trekni eslatadi, biroq unga Del Reyning sirli va fojiali jozibasi ham qoʻshilgan“, dedi.

2019-yilda Billboard jurnalidan Kirsten Spruch „Prisoner“ qoʻshigʻini Lana Del Reyning eng yaxshi hamkorlik ishlari roʻyxatiga kiritdi. Billboard sharhlovchisi Richard S. He esa 2019-yilda tuzgan „Every Lana Del Rey Song, Ranked“ roʻyxatida ushbu qoʻshiqni 75-oʻringa qoʻydi.

 Chartlar 

 Haftalik chartlar 
 Chart (2015) Eng yuqorioʻrin

 Yil yakunga koʻra chartlar 
 Chart (2015) Oʻrin Hot R&B Songs (Billboard) 46

 Sertifikatsiya 
+„Prisoner“ning sertifikatsiyasiHududSertifikatsiyaSertifikatlangan birliklar/sotuvlarAmerika Qoʻshma Shtatlari (RIAA)Platina1,000,000Avstraliya (ARIA)Oltin35,000Kanada (Music Canada)Oltin40,000

 

Turkum:2015-yil qoʻshiqlari
Turkum:The Weeknd qoʻshiqlari
Turkum:Lana Del Rey qoʻshiqlari
Turkum:The Weeknd tomonidan yozilgan qoʻshiqlar
Turkum:The Weeknd prodyuserligidagi qoʻshiqlar
Jasmila Žbanić

Jasmila Žbanić (1974-yil 19-dekabrda tugʻilgan) – bosniyalik kinorejissyor, ssenariynavis va prodyuser. Faoliyati davomida koʻplab mukofotlarga sazovor boʻlgan, shuningdek, Oscar mukofoti va hamda ikkita BAFTA mukofotiga nomzodi qoʻyilgan. Žbanić, bundan tashqari, Berlin xalqaro kinofestivalida „Golden Bear“ mukofotini qoʻlga kiritgan va Venetsiya xalqaro kinofestivalida „Golden Lion“ mukofotiga nomzodi qoʻyilgan.

Žbanić 2020-yilda ishlangan „Quo Vadis, Aida?“ nomli filmi orqali tanilgan. Ushbu film urush mavzusida, drama janrida ishlangan boʻlib, Oscar mukofotining „Eng yaxshi xorijiy tildagi film“ nominatsiyasi, BAFTA mukofotining „Ingliz tilida boʻlmagan eng yaxshi film“ va „Eng yaxshi rejissyorlik ishi“ nominatsiyalariga nomzod sifatida tanlangan.

 Yoshlik yillari 
Žbanić 1974-yil 19-dekabr 19-dekabrda Sarayevoda bosniyalik oilada dunyoga kelgan. Dastlab mahalliy maktablarda taʼlim olgan, soʻngra Sarayevodagi Badiiy sanʼat akademiyasiga oʻqishga kirgan va uni tamomlab, bakalavr darajasiga ega boʻlgan. Bir muddat AQShning Vermont shtatida joylashgan Bread and Puppet teatrida faoliyat yuritgan. 1997-yilda esa „Deblokada“ sanʼatkorlar jamiyatini tashkil qilib, hujjatli va qisqa metrajli filmlar yaratishni boshlagan.

 Karyerasi 
right|thumb|200x200px|Žbanić 2007-yilgi Sarayevo kinofestivalida
Bosniya va Gersegovinaga qaytganidan soʻng, Žbanić „Deblokada“ sanʼatkorlar uyushmasini tashkil etdi. „Deblokada“da orqali Žbanić koʻplab hujjatli filmlar, video asarlar, qisqa metrajli filmlar yozdi va ishlab chiqardi. Uning ishlari butun dunyo boʻylab tomosha qilindi, turli kinofestivallarda, shuningdek, 2000-yilda Sloveniyada oʻtkazilgan Manifesta 3, 2004-yilda Kasseldagi Kunsthalle Fridericianum va 2003-yilda Istanbul Biennalesi kabi koʻrgazmalarda namoyish etilgan.

 

Turkum:XXI asr ssenariychilari
Turkum:Ayol ssenariychilar
Turkum:Yashayotgan insonlar
Turkum:1974-yilda tugʻilganlar
Turkum:19-dekabrda tugʻilganlar
Some Way

„Some Way“ – kanadalik reper va qoʻshiqchi Navning rasmiy debyut singli boʻlib, unda boshqa kanadalik qoʻshiqchi va qoʻshiqlar muallifi The Weeknd ishtirok etgan. Ikkisi ham qoʻshiqni yozgan, lekin faqat Nav prodyuserlik qilgan ushbu qoʻshiq 2017-yil 15-fevralda qoʻshiqchining oʻz nomini olgan debyut miksteypining birinchi singli sifatida XO va Republic Records leybllari orqali chiqarilgan.

 Videoklipi 
„Some Way“ qoʻshigʻining musiqiy videosi 2017-yil 3-martda Navning Vevo akkauntida chiqarilgan va uni RJ Sanchez suratga olgan. 2025-yil aprel holatiga koʻra, video 79 milliondan ortiq koʻrishlar soniga yetgan.

 Bahslar 
Qoʻshiq The Weekndning soʻzllari tufayli eʼtibor qozondi, chunki ular keng tarqalgan talqinlarga koʻra, qoʻshiqchi Justin Bieberga qarata aytilgan deb hisoblangan.

 Chartlar 
Chart (2017)Eng yuqorioʻrin Urban (ARIA)19

 Sertifikatsiya 
+ „Some Way“ning sertifikatsiyasiHududSertifikatsiyaSertifikatlangan birliklar/sotuvlarAmerika Qoʻshma Shtatlari (RIAA)2× Platina2,000,000Birlashgan Qirollik (BPI)Kumush200,000Kanada (Music Canada)2× Platina160,000Yangi Zelandiya (RMNZ)Oltin15,000

 Chiqarilish tarixi 
HududSanaFormatLeybl(lar)Har xil2017-yil 16-fevralraqamli yuklab olish

 Izoh 

 

Turkum:2017-yil qoʻshiqlari
Turkum:Nav (repper) qoʻshiqlari
Turkum:The Weeknd qoʻshiqlari
Turkum:The Weeknd tomonidan yozilgan qoʻshiqlar
Turkum:XO (yozuv leybli) singllari
Turkum:Republic Records singllari
Ljuba Welitsch

Ljuba Welitsch (Veličkova; ; 1913-yil 10-iyulda tugʻilgan – 1996-yil 1-sentyabrda vafot etgan) – opera soprano ijrochisi. Bolgariyaning Borisovo shahrida tugʻilgan. Keyinchalik Sofiya va Vena shaharlarida tahsil olgan. 1930-yillarning oxiri, 1940-yillarning boshi va oʻrtalarida Avstriya va Germaniyaning opera teatrlarida qoʻshiq kuylagan. 1946-yilda Avstriya fuqaroligini olgan.

Welitsch Richard Straussning „Salome“ operasida bosh rolni ijro etganidan keyin mashhurlikka erishgan. Uchning xalqaro miqyosdagi karyerasi juda qisqa vaqt davom etgan. Xalqaro miqyosda oʻz faoliyatini 1947-yilda Londonda boshlangan va 1949-yildan Nyu-Yorkda davom ettirgan. Biroq 1950-yillarning oʻrtalariga kelib, uning yulduzlik davri nihoyasiga yetgan. Welitschning xalqaro darajadagi faoliyati studiya yozuvlari keng tarqalgan davridan oldin boshlangan. U mashhur boʻlgan paytda operalarning toʻliq yozuvlari, yaʼni studiya orqali tahrirlangan va disk yoki boshqa formatda chiqarilgan yozuvlar hali keng tarqalmagan edi. Shu sababli uning yozib olingan merosi juda cheklangan.

Welitsch 83 yoshida Vena shahrida vafot etgan.

 Hayoti va karyerasi 
Ljuba Welitsch Bolgariyaning Borissovo shahrida tugʻilgan va ikki singlisi bilan oʻzlarining oilaviy fermalarida oʻsganBranscombe, Peter. „Welitsch (Veličkova), Ljuba“, Grove Music Online, Oxford University Press, retrieved 31 August 2018 Tubman, Howard. „New Prima Donna“, The New York Times, 13 February 1949, p. X7. Uning musiqaga qiziqishi yoshlik chogʻlaridanoq boshlanganHarewood, Lord, and Harold Rosenthal. „Ljuba Welitsch“, Opera, volume 4 (1953), pp. 72–77. Sakkiz yoshida opalaridan biri unga skripka sovgʻa qilgan va Welitsch bir muncha vaqt professional musiqachi boʻlishni oʻylab yurganOʻConnor, Patrick. „A Salome coached by Strauss“, The Guardian, 3 September 1996, p. 18. Shumen shahridagi oʻrta maktabni tugatgach, Sofiya universitetida falsafa boʻyicha taʼlim olgan va PhD darajasini egallagan. Bolgariya hukumati tomonidan ajratilgan mablagʻ evaziga Vena shahriga koʻchib, u yerda Davlat akademiyasining qoʻshiqchilik boʻyicha professori Teo Lierhammerdan dars olgan"Ljuba Welitsch", The Times, 2 September 1996, p. 23Wechsler, Bert. „Ljuba Welitsch“, Music Journal, Winter 1985, pp. 5–8.

 

 

 
 

Turkum:Columbia Records sanʼatkorlari
Turkum:1996-yilda vafot etganlar
Turkum:1913-yilda tugʻilganlar
Turkum:10-iyulda tugʻilganlar
Turkum:1-sentyabrda vafot etganlar
Turkum:Venada vafot etganlar
Ibodat (ism)

Ibodat ( — qulluq qilish; sigʻinish, topinish) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha ayollar ismlari
Acquainted

„Acquainted“ – kanadalik qoʻshiqchi va qoʻshiqlar muallifi The Weekndning Beauty Behind the Madness (2015) nomli ikkinchi studiyaviy albomidagi qoʻshiq. U 2015-yil 17-noyabrda XO va Republic Records orqali urban contemporary (zamonaviy shahar musiqasi) radiostansiyasiga yuborilib, albomning beshinchi singli sifatida xizmat qilgan. Qoʻshiq The Weeknd tomonidan DaHeala, DannyBoyStyles, Illangelo va Ben Billions bilan birga yozilgan va prodyusserlik qilingan.

 Tarixi va targʻibot 
2015-yil may oyida The Weekndning bir nechta trek(lar)i internetga sizib chiqqan, ular orasida „Girls Born in the '90s“ nomli qoʻshiq ham boʻlgan. Ushbu qoʻshiq „Acquainted“ning asl versiyasi edi. Shundan soʻng, Beauty Behind the Madness albomi chiqishidan oldin qoʻshiq sezilarli darajada qayta ishlangan.

2015-yil 28-avgustda Beauty Behind the Madness albomining oltinchi trek sifatida chiqarilgan qoʻshiq, 2015-yil 17-noyabrda urban contemporary radiostansiyasiga yuborilib, albomning beshinchi va oxirgi singli sifatida targʻib qilingan, shundan soʻng 2016-yil 16-fevralda ritmik contemporary formatida yana bir bor reklama qilingan. Keyinchalik qoʻshiq 2016-yil 12-aprelda contemporary hit radiostansiyasida ham chiqarilishi rejalashtirilgan edi, ammo bu amalga oshmadi.

 Kompozitsiyasi va matni 
Qoʻshiq G minor tonalligida yozilgan boʻlib, daqiqasiga 106 zarb tezlikka ega. Qoʻshiq Gm va F akkordlari oʻrtasida almashadi, vokallar esa F3 dan C6 gacha boʻlgan diapazonda ijro etiladi.

Qoʻshiqda The Weeknd haqiqiy sevgiga sadoqatning xavf-xatarlariga nisbatan zaifligini kuylaydi va bunday sadoqatni qabul qilish arziydigan tavakkal ekanligini yoki yoʻqligini savol ostiga oladi.

 Videoklipi 
Musiqiy video avstraliyalik operator Nabil Elderkin tomonidan suratga olingan. Ishlab chiqish 2016-yil 9-fevralda boshlangan, lekin video rasmiy ravishda chiqarilmadi.

 Chartlar 

 Haftalik chartlar 
 Chart (2015–2016) Eng yuqorioʻrin (ARIA) 96

 Yil yakuniga koʻra chartlar 
 Chart (2015) Oʻrin Hot R&B Songs (Billboard) 31

 Chart (2016) Oʻrin Hot R&B/Hip-Hop Songs (Billboard) 81

 Sertifikatsiya 
+„Acquainted“ning sertifikatsiyasiHududSertifikatsiyaSertifikatlangan birliklar/sotuvlarAmerika Qoʻshma Shtatlari (RIAA)4× Platin4,000,000Avstraliya (ARIA)Platina70,000Birlashgan Qirollik (BPI)Oltin400,000Braziliya (Pro-Música Brasil)Oltin30,000Daniya (IFPI Danmark)Oltin45,000Kanada (Music Canada)Platina80,000Yangi Zelandiya (RMNZ)Platina30,000

 Chiqarilish tarixi 
DavlatSanaFormatLeyblAQSh2015-yil 17-noyabrUrban contemporary radio2016-yil 16-fevralRhythmic contemporary

 

 
 
 Acquainted (Official video)

Turkum:2015-yil qoʻshiqlari
Turkum:2015-yil singllari
Turkum:The Weeknd qoʻshiqlari
Turkum:The Weeknd tomonidan yozilgan qoʻshiqlar
Turkum:The Weeknd prodyuserligidagi qoʻshiqlar
Turkum:Republic Records singllari
Turkum:XO (yozuv leybli) singllari
Ruslan Roziyev

Ruslan Roziyev (2002-yil 10-noyabr, Toshkentda tugʻilgan) – oʻzbekistonlik futbolchi, hujumkor yarim himoyachi ampulasida oʻynaydi. Belarusning „Naftan“ jamoasi tarkibida toʻp suradi.

 Futbolchilik faoliyati 
Ruslan Paxtakor futbol klubi maktabida taʼlim olgan. 2019-yilgi mavsumda asosiy jamoa tarkibiga jalb qilingan. 2019-yil 17-iyunda Buxoro jamoasiga qarshi oʻyinda ilk bor maydonga tushgan va professional debyut oʻyinini oʻtkazgan. Bu oʻyinda uning yoshi 16 yosh 218 kunlik edi va Oʻzbekiston Superligasida debyut qilgan eng yosh futbolchiga aylandi. Undan avvalgi rekord Jasurbek Jaloliddinovga tegishli boʻlgan.

2021-yilgi mavsum avvalida Fargʻonaning „Neftchi“ jamoasiga ijaraga berilgan. Yarim mavsum davomida Fargʻonaliklar tarkibida oʻynagan va yozgi transfer oynasi vaqtida Paxtakor klubi Ruslanni Bekobodning „Metallurg“' klubiga ijaraga bergan. 2022-yilgi mavsumda Paxtakor jamoasi safiga qaytgan, ammo asosiy jamoa tarkibidan oʻrin olmagan va asosan oʻrinbosarlar jamoasi tarkibida oʻynagan. 2023-yilgi mavsum avvalida klub bilan shartnomasi yakunlanganidan soʻng jamoani tark etgan.

2023-yilgi mavsumda Chexiyaning quyi liga klublari tarkibida oʻynagan. 2024-yilgi mavsumda Rossiyada Medialiga jamoalari tarkibida faoliyat olib borgan. 2025-yilda Belarusning „Naftan“ klubi bilan shartnoma imzolagan.

 Yutuqlari 

 Oʻzbekiston Superligasi chempioni: 2019, 2020, 2022
 Oʻzbekiston Kubogi sohibi: 2019
 Oʻzbekiston Liga kubogi sohibi: 2019
 Oʻzbekiston Superkubogi sohibi: 2022

 

 

 Ruslan Roziyev Transfermarkt saytida
 
 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Paxtakor jamoasi futbolchilari
Turkum:Neftchi (Fargʻona) futbolchilari
Turkum:Metallurg Bekobod klubi futbolchilari
Turkum:FC Naftan Novopolotsk futbolchilari
Turkum:Oʻzbekistonlik muhojir erkak futbolchilari
Turkum:Belarusdagi muhojir erkak futbolchilar
Turkum:Belarusdagi oʻzbekistonlik muhojir sportchilar
Water, Technology and the Nation-State

„Water, Technology and the Nation-State“  – suv, texnologiya va davlat boʻyicha Filippo Menga va Erik Swyngedouw muharrirligida chop etilgan kitob. Bir necha muallif yozgan kitob 2018-yil „Routledge“ nashriyotida chop etilgan. Toʻplam mualliflari, umuman olganda, koʻrib chiqilgan masalalarni sotsial konstruksionizm nuqtayi nazaridan tahlil qilgan. Asar tanqidchilar tomonidan yuqori baholangan.

Kitob 24 nafar muallif yozgan 13 bobdan iboratdir. Toʻplamdan suv boʻyicha turli mamlakatlardagi turli keyslar oʻrin olgan boʻlib, keyslar Gʻarbdan Sharqqa tomon yurish tartibida keltirilgan.

Toʻplam tanqidchilar tomonidan yuqori baholandi. Kembrij universiteti xodimi Lucy Goodman toʻplamdagi keyslar turli-tuman ekanligi va ularda suv, suv infratuzilmalari va davlat masalalariga yangicha yondashilganini olqishladi. Ayni damda, toʻplam boblarini yozgan 24 muallifning atigi uch nafari ayol kishi ekanligi uning kamchiligi ekanligini taʼkidladi. Kassel universiteti xodimi Sören Köpke ham kitobning koʻlami kengligini olqishladi. Ayni damda, mualliflar muayyan pozitsiyalarni aniq tanlamaganini tanqid qildi.

 

 
 „Water, Technology and the Nation-State“ Routledge nashriyoti saytida 

Turkum:Antropologiya boʻyicha kitoblar
Turkum:Sotsiologiya boʻyicha kitoblar
Turkum:Rivojlanish boʻyicha kitoblar
Turkum:Hamkorlikda yozilgan noadabiy kitoblar
Musa Siraji

Musa Sharafutdinovich Sirajetdinov (taxallusi – Musa Siraji, ; 1939-yil 1-fevral – 2019-yil 14-sentyabr) – tatar va boshqird shoiri, publitsist, jamoat arbobi. Boshqirdiston Respublikasi Yozuvchilar uyushmasi aʼzosi, Boshqirdiston Respublikasi tatarlari madaniyat markazining raisi boʻlganШагая вперед, оглянись назад : беседа с пред. респ. татар. культур. центра, чл. оргком. по проведению Второго съезда татар Респ. Башкортостан Мусой Сиражи вела М. Фарахутдинова // Республика Башкортостан. — 2002. — 3 авг..

 Hayoti 
Musa Siraji (Musa Sharafutdinovich Sirajetdinov) 1939-yil 1-fevralda BASSRning Tuymazi tumanidagi Tyupkildi qishlogʻida dehqon oilasida tugʻilgan.

Kandrinskayadagi 2-sonli oʻrta maktabda oʻqigan, uni tugatgach, ikki yil oʻqituvchi boʻlib ishlagan.

1958—1963-yillarda Boshqird davlat universitetining (hozirgi Ufa fan va texnologiya universiteti) filologiya fakultetida tahsil olgan.

BDUni (hozirgi Ufa fan va texnologiya universiteti) tugatgandan soʻng, Siraji „Qizil tan“ gazetasida, keyin Boshqird kitob nashriyotida muharrir, Boshqirdiston Respublikasi Yozuvchilar uyushmasida adabiy maslahatchi boʻlib ishlagan. 1971-yildan 1973-yilgacha Boshqird davlat universitetida (hozirgi Ufa fan va texnologiya universiteti) oʻqituvchi boʻlib ishlagan.

Siraji BDUda (hozirgi Ufa fan va texnologiya universiteti) oʻqiyotgandayoq ijodiy faoliyatini boshlagan va ishlarini mahalliy matbuotda chop qilgan. 1966-yilda uning „Vstrecha“ nomli birinchi sheʼriy toʻplami nashrdan chiqqan.

Musa Siraji sheʼrlar, hikoyalar va televideniye filmlari uchun ssenariylar yozgan. Uning asarlari rus, ukrain, qozoq, oʻzbek, latısh, nemis, chuvash tillariga tarjima qilingan. Uning sheʼrlari asosida qoʻshiqlar yaratilgan („Melodiya Aya“, „Neizvestnomu soldatu“, „Ufa – pesnya moya“, „Ochi vlyublennie“, „Toska moya – lyubov“, „Lebedi“, „Doch zari“, „Proshalnaya“, „Tvoey lyubovyu vechen ya“, „Bayu-bay“, „Kolibelnaya“).

Siraji shoirlar A. Toʻqay, M. Jalil, F. Karim, olim Gʻozi Kashshaf hayoti va ijodiga bagʻishlab, maqolalar yozgan. Sirajining „Zov vershin“ sheʼri Salavat Yulayevga bagʻishlangan.

Siraji ijodining soʻnggi yillarida Belarus Respublikasi Yozuvchilar uyushmasi qoshidagi tatar yozuvchilari uyushmasini boshqargan. Uyushma qoshida tuzilgan tatar yozuvchilari seksiyasining (keyinchalik birlashma) birinchi raisi.

 Mukofot va unvonlari 

 Respublika tatar madaniyat markazi boshqaruvi raisi.
 Boshqird ASSR Boshqird va tatar xalqlari doʻstligi jamiyati boshqaruvi raisi.
 Boshqirdiston Respublikasi Prezidenti huzuridagi Jamoatchilik kengashi aʼzosi.
 Rossiya Federatsiyasining xizmat koʻrsatgan madaniyat xodimi (2002-yil 15-aprel) – madaniyat sohasidagi xizmatlari va koʻp yillik samarali mehnati uchun.
 Boshqirdiston Respublikasida xizmat koʻrsatgan madaniyat xodimi.
 F. Karim nomidagi mukofot sovrindori.

 

Turkum:2019-yilda vafot etganlar
Turkum:14-sentyabrda vafot etganlar
Turkum:Alifbo boʻyicha shaxsiyatlar
Turkum:1939-yilda tugʻilganlar
Turkum:1-fevralda tugʻilganlar
Iqboljon Malikjonov

Iqboljon Malikjonov — oʻzbekistonlik futbolchi. „Qoʻqon 1912“ klubi yarim himoyachisi.

 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Qoʻqon 1912 klubi futbolchilari

Turkum:Soʻgʻdiyona Jizzax futbolchilari
Turkum:Surxon klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Mirziyot Mirodilov

Mirziyot Mirodilov — oʻzbekistonlik futbolchi. „Metallurg“ klubi yarim himoyachisi.

 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Qoʻqon 1912 klubi futbolchilari
Nodirxon Habibullayev

Nodirxon Habibullayev — oʻzbekistonlik futbolchi. „Mashʼal“ klubi yarim himoyachisi.

 

Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Mashʼal klubi futbolchilari
Ibo

Ibo ( — qarshilik, koʻnmaslik; gʻurur, magʻrurlik, takabburlik) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha ayollar ismlari
Ikrom

Ikrom ( — izzat, hurmat) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Ikrom Akbarov — kompozitor, Oʻzbekiston xalq artisti, Oʻzbekistonda xizmat koʻrsatgan sanʼat arbobi;
 Ikrom Akmalov — Sotsialistik Mehnat Qahramoni;
 Ikrom Aliboyev — oʻzbekistonlik futbolchi;
 Ikrom Berdiyev — oʻzbekistonlik bokschi;
 Ikrom Islomov — fizik olim, Oʻzbekiston Fanlar akademiyasi muxbir aʼzosi;
 Ikrom Jalilov — huquqshunos olim. Oʻzbekistonda xizmat koʻrsatgan fan arbobi, yuridik fanlari doktori, professor;
 Ikrom Otamurod — oʻzbekistonlik shoir;
 Ikrom domla — Buxorodagi taraqqiyparvar ulamolardan, muftiy va mudarris;
 Ikromxon Najmiddinov — oʻzbek oʻqituvchisi va davlat arbobi.

 Familiyalar 

 Ikromov
 Ikromova

 

Turkum:Oʻzbekcha erkaklar ismlari
Qaragʻandi hayvonot bogʻi

Qaragʻandi hayvonot bogʻi  – Qozogʻistondagi eng qadimgi hayvonot bogʻlaridan biri. 1938-yilda tashkil etilgan. 43,5 gektar maydonni egallaydi, shundan atigi 8 gektar oʻzlashtirilgan.

Qaragʻandi hayvonot bogʻining eng mashhur aholisi orasida ovozli taqlid qilishga qodir boʻlgan Batir ismli hind fili bor edi.

 Tarixi 

 Sovet davri 
1987-yil boshida hayvonot bogʻida 159 turdagi (69 turdagi sutemizuvchilar, 25 turdagi qushlar, 14 turdagi sudraluvchilar, 3 turdagi amfibiyalar, 25 turdagi baliqlar) hayvonlarning 700 dan ortiq namunalari mavjud edi. Hayvonot bogʻida saqlanadigan 15 tur Xalqaro Qizil kitobga, 14 tur SSSR Qizil kitobiga va 8 tur Qozogʻiston SSR Qizil kitobiga kiritilgan. 1980-yillarning oxirida hayvonot bogʻida 26 tur, jumladan, pantera va yaguar koʻpaygan.

1980-yillarning oxiriga kelib Qaragʻanda hayvonot bogʻi Qaragʻanda davlat universiteti, Qaragʻandi tibbiyot instituti, Qaragʻandi viloyat tarix-oʻlkashunoslik muzeyi, Qaragʻandi tabiatni muhofaza qilish jamiyati, shahar maktablari va boshqa tashkilotlar bilan hamkorlikni yoʻlga qoʻydi. Har yili hayvonot bogʻiga 800 mingga yaqin kishi tashrif buyurgan.

 Hozirda 
2012-yilda Qaragʻanda hayvonot bogʻiga mahalliy ahamiyatga ega boʻlgan alohida muhofaza qilinadigan tabiiy hudud maqomi berildi. 2013-yilda hayvonot bogʻida 2700 dan ortiq jonivor boʻlgan boʻlsa, 2015-yilga kelib ularning soni 1600 taga kamaydi. 2013-yilda 328 ta sutemizuvchilar bor edi, lekin 2015-yilga kelib faqat 287 tasi qolgan; Hayvonot bogʻidan 4 tur yoʻqolib ketgan. 2014-yilda 1249 ta qush turidan 2015-yilga kelib faqat 246 tasi qolgan; 2 turi yoʻqolib ketgan. Sudralib yuruvchilar va baliqlar soni ham kamaydi.

Xuddi shu davrda hayvonot bogʻiga tashrif buyurishning kamayishi kuzatildi: 2013-yilda 175 ming kishi, 2014 yilda 113 ming va 2015-yilda 85,9 ming kishi. Biroq bu vaqt ichida koʻrgazmalar soni 25 dan 60 taga koʻpaydi.

2015-yilda hayvonot bogʻini saqlash uchun shahar byudjetidan 102,5 million tenge ajratilgan. Oʻsha yili hayvonot bogʻining 1968-yilda qurilgan bosh binosi xavfli deb topilib, 2016-yilda buzish rejalashtirilgan edi. Yangi bino qurilishi rejalashtirilgan. Planiruetsya stroitelstvo novogo zdaniya.

2018-yilda shahar hokimiyati yangi bino qurilishi uchun 1,2 milliard tenge ajratdi. 2019-yilda hayvonot bogʻi direktorini oʻzgartirdi; oldingisi parklarni boshqarish uchun tayinlangan. 2020-yil yanvar oyida shahar maʼmuriyati koʻmagida hayvonot bogʻi vasiylik kengashi tuzildi. Faollar yangi bino qurilishida jiddiy muammolarni payqashdi: uning derazalari yoʻq edi, ish rejasi esa eskizga mos kelmadi. 2020-yil avgust oyida yangi bino qurilishi toʻxtatildi.

 

Turkum:Qozogʻiston hayvonot bogʻlari
Turkum:Qaragʻandining turistik diqqatga sazovor joylari
Turkum:Qaragʻandidagi shaharlar boʻyicha bino va inshootlar
ICarly

iCarly – Amerika komediya televizion seriali. Yaratuvchilari Dan Schneider boʻlib, ushbu serial Nickelodeon telekanali orqali efirga uzatilgan.

 Rollarda 

 Miranda Cosgrove – Carly Shay
 Jennette McCurdy – Sam Puckett
 Nathan Kress – Freddie Benson
 Jerry Trainor – Spencer Shay
 Noah Munck – Gibby
 Mary Scheer – Marissa Benson
 Deena Dill – Charlotte
 Jeremy Rowley – Lewbert Sline
 Reed Alexander – Nevel Papperman
 Ethan Munck – Guppy
 Ryan Ochoa – Chuck Chambers
 Tim Russ – Principal Ted Franklin
 Mindy Sterling – Ms. Francine Briggs
 David St. James – Mr. Howard
 Danielle Morrow – Nora Dershlit

 Qismlar 

 

 

 
 

Turkum:AQSh teleseriallari
Turkum:Nickelodeon das
Turkum:Ingliz tilidagi televizion shoular
Turkum:2000-yillar teleseriallari
Turkum:2010-yillar teleseriallari
Al-Hasan ibn Ali Kurah

Al-Hasan ibn Ali Kurah - xalifa al-Mu’tazid hukmronligi davrida faoliyat yuritgan Abbosiylar xalifaligining harbiy sarkardasi.

Al-Hasan ibn Ali Kurah ilk bor 894/895-yilda, al-Mu’tazidning Jibal va Ray hududlari ustidan Abbosiylar hokimiyatini qayta oʻrnatishi jarayonida tarix sahnasiga chiqqan. At-Tabariyning maʼlumotlariga koʻra, Ray shahrida isyonchi sarkarda Rafi ibn Harsamaning vakili boʻlgan va al-Mu’tazidning oʻgʻli Aliga (keyinchalik al-Muktafiy nomi bilan tanilgan) ming nafar kishisi bilan taslim boʻlgan. 896-yilda al-Mu’tazid al-Hasanni Jazira hududidagi xorijiy isyonchilarga qarshi yurishga rahbar etib tayinlaydi, ammo bu vazifada biror bir hal qiluvchi natijaga erisha olmagan.

900-yilda Vizantiya imperiyasi bilan Kilikiya chegara zonasi (at-tugʻur ash-Shomiyya) noibi etib tayinlangan. Shu yilning noyabr oyida al-Mu’tazidning chegara hududlarida haram ogʻasi Vosifni taʼqib qilish harakatida ishtirok etadi. 901-yilda esa oʻz oʻrinbosari Nizor ibn Muhammadni Vizantiya hududiga bosqinchilik yurishiga joʻnatadi. Nizor ibn Muhammad u yerdan koʻplab asirlar va oʻljalar bilan qaytib keladi. Ular orasida 160 nafar ruhoniy hamda koʻplab xochlar va bayroqlar bor edi.

902-yil iyun/iyul oylarida al-Mu’tazid vafot etgandan soʻng, yangi xalifa al-Muktafiy bilan bosh qoʻmondon Badr al-Mu’tazidiy oʻrtasida kelishmovchilik yuz beradi. Shu sababli, al-Hasan qoʻshin bilan Badr panoh topgan Vosit shahriga yuboriladi. Voqea jarayonida oʻz qoʻshinlari tashlab ketgan Badr xalifa tomonidan avf etilganiga ishonib aldanadi va al-Muktafiy bilan uchrashuvga borayotganda qatl qilinadi.
 

 
 

Turkum:9-asrda tugʻilganlar
Turkum:10-asrda vafot etganlar
Turkum:Abbosiylar xalifaligi generallari
Turkum:Abbosiylar xalifaligi noiblari
Turkum:Arab — Vizantiya urushlari ishtirokchilari
Turkum:Avasim
Turkum:9-asr Abbosiylar xalifaligi kishilari
Turkum:10-asr Abbosiylar xalifaligi kishilari
Ilhom (ism)

Ilhom ( — ishontirish, ruhlan(tir)ish) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Ilhom Abdugʻaniyev — oʻzbekistonlik futbolchi;
 Ilhom Abdullayev — matematik, Oʻzbekiston Respublikasi Oliy Majlisi Qonunchilik palatasi deputati. Oʻzbekiston „Milliy tiklanish“ demokratik partiyasi aʼzosi;
 Ilhom Alijonov — oʻzbekistonlik futbolchi;
 Ilhom Aliyev — Ozarbayjonlik siyosiy va davlat arbobi;
 Ilhom Haydarov — oʻzbek davlat arbobi, diplomat;
 Ilhom Jabborov — haykaltarosh, akademik;
 Ilhom Mahkamov — oʻzbek davlat arbobi;
 Ilhom Moʻminjonov — oʻzbekistonlik futbolchi;
 Ilhom Neʼmatov — Oʻzbekistonlik diplomat, MDH bosh kotibining o‘rinbosari;
 Ilhom Sattorov — oʻzbek davlat arbobi, Chortoq tumani hokimi;
 Ilhom Sharipov — sovet va oʻzbek futbolchisi, yarim himoyachi;
 Ilhom Shomurodov — oʻzbekistonlik futbolchi;
 Ilhom Ubaydullayev — oʻzbekistonlik futbolchi;
 Ilhom Usmonov — oʻzbekistonlik olim, texnika fanlari nomzod, professor;
 Ilhom Yunusov — oʻzbekistonlik futbolchi;
 Ilhom Zakiyev — ozarbayjonlik paralimpiya-dzyudochisi;
 Ilhom Zaylobiddinov — qirgʻizistonlik futbolchi, himoyachi;
 Ilhomjon Inogʻomjonov — Sovet xalq hofizi, atoqli sanʼatkor va musiqachi;
 Ilhomjon Kenjayev — oʻzbekistonlik futbolchi;
 Ilhomjon Siddiqov — oʻzbekistonlik olim, texnika fanlari doktori, professor;
 Ilhomjon Suyunov — oʻzbekistonlik futbolchi;
 Ilhomjon Toʻxtasinov — oʻzbekiston olim, pedagogika fanlari doktori, professor;
 Ilhomjon Vahobov — oʻzbekistonlik futbolchi.

 Familiyalar 

 Ilhomov
 Ilhomova

 

Turkum:Oʻzbekcha erkaklar ismlari
Mamur masjidi

Mamur masjidi (Masjid-e-Mamur yoki Katta masjid nomi bilan ham tanilgan) – Hindistonning Tamil Nadu shtati, Chennay shahridagi masjid. U George Taun hududidagi Angappan koʻchasida joylashgan va bu yerda saqlanib qolgan eng qadimgi masjiddir.

Masjid 18-asrda Vallaja masjidi dizayni asosida qurilgan va 19-asr oxirida Karnatik navobi Muhammad Alixon Vallaja tomonidan granitdan qayta qurilgan. Shunday keyin masjid bir necha marotaba taʼmirlangan.

 Yana qarang 

 Hindistonda Islom
 Hindistondagi masjidlar roʻyxati

 

Turkum:Tamil Nadudagi masjidlar
Turkum:Chennaydagi masjidlar
Mampuram masjidi

Mampuram masjidi (shuningdek, Mampuram Maqam va Tharammal masjidi nomlari bilan ham mashhur) – Hindistonning Kerala shtati, Malappuram tumanidagi Tirurangadi shahrida joylashgan sunniy masjid va dargoh majmuasi.

 Tavsifi 
Bu masjid Kerala-Islom anʼanalariga mos keladigan Vastu shastra meʼmoriy uslubida qurilgan boʻlib, 2004-yilda anʼanaviy uslubini saqlab qolgan holda keng qamrovli taʼmirdan oʻtkazilgan.

Dargohda Sayyid Alavi Tangal qabri joylashgan boʻlib, u Kerala sunniy musulmonlarining asosiy ziyoratgohi hisoblanadi. Bu yerga har kuni taxminan 5,000 kishi tashrif buyuradi. Har payshanba kuni dargohda Salovat majlisi oʻtkaziladi.

U Kaliyattakkavu Devi ibodatxonasi (Hindu ibodatxonasi) yaqinida joylashgan. Atrofida bir necha masjidlar mavjud: Muttichira Maqam (6.3 km uzoqlikda), Kodinji masjidi (7.2 km uzoqlikda) va Kadalundipuzha daryosining narigi tomonida joylashgan Thirurangadi jome masjidi.

 Festival 
Har yili Muharram oyining 1-dan 7-sigacha „Urus“ marosimi oʻtkaziladi. Bu festival davomida Islom haqida maʼruzalar qilinadi, bepul ovqat tarqatiladi . Soʻnggi kunda butun dunyodan kelgan qatnashchilar ishtirokida katta majlis boʻlib oʻtadi.

 Yana qarang 

 Hindistonda Islom
 Hindistondagi masjidlar roʻyxati
 Keraladagi masjidlar roʻyxati
Masjid e Mahmud (Chulaimedu)

Masjid-e Mahmud (yoki Mahmud masjidi) – Hindistonning Tamil Nadu shtati, Chennay shahri, Chulaimedu mahallasidagi masjid. Masjid Basha koʻchasida, Nungambakkam temir yoʻl stansiyasi yaqinida joylashgan.

 Yana qarang 

 Hindistonda Islom
 Hindistondagi masjidlar roʻyxati
Abu Sobit

Abu Sobit 900-yilda Abbosiylar xalifaligining Tarsusdagi noibi lavozimida qisqa muddat ishlagan. Noib Ibn al-Ixshod 899-yil oxiri — 900-yil boshlarida Vizantiya imperiyasiga qarshi harbiy yurishga otlanganda Abu Sobitni oʻz oʻrinbosari va vorisi etib tayinlab, shaharda qoldirgan edi. Ibn al-Ixshod yurish davomida oʻldirilgach, Abu Sobit noib lavozimini egalladi. Tez orada Vizantiyaning qarshi hujumi bilan yuzlashishga majbur boʻldi. Vizantiya qoʻshinlari 900-yil mart oyida Tarsus shahri darvozalariga qadar yetib kelgan edi. Abu Sobit vizantiyaliklarni Rayhon davozasigacha (nomaʼlum) quvib bordi, biroq shu yerda magʻlubiyatga uchrab, asir olindi. Tabariyga koʻra, Abu Sobit boshqa musulmon asirlar qatori dastlab Ikoniyaga, soʻngra Konstantinopolga olib ketilgan.

Abu Sobitning Tarsusga qaytgan oʻgʻli otasi uni voris etib tayinlaganini daʼvo qilib, noiblik lavozimini egallashga harakat qilgan. Biroq, Tarsus va uning atrofidagi tugʻur shaharlari oqsoqollari bunga qarshi chiqib, Ali ibn al-Arabiy nomzodini maʼqullashgan. Abu Sobitning oʻgʻli oʻz nomzodini majburan qabul qildirish uchun tarafdorlarini qurollantirsa-da, oxir-oqibat Ibn al-Arabiyni tan olishga rozi boʻldi.
 

 
 
 

Turkum:9-asrda tugʻilganlar
Turkum:10-asrda vafot etganlar
Turkum:Tarsusning Abbosiy noiblari
Turkum:Arab — Vizantiya urushlari ishtirokchilari
Turkum:Vizantiya imperiyasi harbiy asirlari
Mina masjidi

Mina masjidi (yoki Samoviy masjid) – Hindistonning Uttar-Pradesh shtati, Agra shahridagi UNESCOning Butunjahon merosi obyekti Agra qal’asi hududida, Devoni Xos yaqinida joylashgan sunniy masjid. Masjidni Boburiy hukmdor Shoh Jahon tomonidan 1631–1640-yillarda oq marmardan qurdirgan va shaxsiy ibodati uchun moʻljallangan edi.

Bu masjid Hindiston arxeologiya boshqarmasi tomonidan nazoratga olingan milliy ahamiyatga ega yodgorlikdir.

 Arxitekturasi 
Masjid oldida kichik hovli mavjud. Inshoot bezaksiz va oddiy uslubda qurilgan. Uning uch arkali namozxonasi mavjud. Masjid baland devorlar bilan oʻralgan boʻlib, Shoh Jahon 1658–1666-yillarda Musamman Burj (shah-burj deb ham ataladi) qoʻshni xonasida qamoqda boʻlgan paytda masjiddan foydalangan.

 Yana qarang 

 Hindistondagi sunniy islom
 Hindistondagi masjidlar roʻyxati
 Agra tumanidagi milliy ahamiyatga ega yodgorliklar roʻyxati

 

 

 worldvisitguide.com
 tsiindia.com 

Turkum:Agradagi masjidlar
Xoriston jangi

Xoriston jangi 737-yil dekabr oyida Xurosonning sharqiy qismi (hozirgi Afgʻonistonning shimoliy qismi)da joylashgan Juzjan viloyatining Xoriston shahri yaqinida Umaviylar xalifaligi kuchlari hamda turkiy Turk xoqonligi oʻrtasida boʻlib oʻtgan jang. Xuroson hokimi Asad ibn Abdulloh al-Qasriy boshchiligidagi Umaviylar turk xoqoni Suluk va uning ittifoqchisi, dindan chiqqan arab Horis ibn Surayjning kuchlariga kutilmaganda hujum uyushtirib, ularni magʻlubiyatga uchratgan.

Umaviylar xalifaligining arab lashkarlari musulmonlarning fathlari doirasida VIII asrning dastlabki yillarida Movarounnahrning katta qismini bosib oldilar. Taxminan 720-yillardan boshlab, Umaviylar hukmronligi shimoldan uyushtirilgan turkash koʻchmanchilarining hujumlari va Movarounnahrda mahalliy hukmdorlar tomonidan koʻtarilgan qoʻzgʻolonlar natijasida tobora kuchliroq tahdid ostida qoldi. 731-yilda boʻlib oʻtgan Taxtaqoracha dovonidagi jangdagi yirik magʻlubiyatdan soʻng Umaviylar Movarounnahrning katta qismi ustidan nazoratni yoʻqotdilar. 734–736-yillarda esa Horis ibn Surayj Xurosondagi xalifalik noiblari hukmronligiga qarshi katta isyon koʻtardi. Tajribali sarkarda Asad ibn Abdallah al-Qasriyning Xuroson noibi etib tayinlanishi esa Ibn Surayjni magʻlub etish imkonini berdi. Biroq 737-yilda Asad Movarounnahrning Xuttal viloyatida Umaviylar nazoratini tiklashga uringanida Turkashlar uning qoʻshiniga hujum qilib, bu harakatni toʻxtatib qoldilar. Asad oʻz qoʻshinining asosiy qismini qutqarishga muvaffaq boʻldi, biroq uning lashkari katta talafot koʻrdi. 30-sentabr kuni sodir boʻlgan Yuklar jangida qoʻshinining yuk ortilgan karvoni va uning muhofaza qilib turgan askarlarining deyarli baridan ayrildi. Shundan soʻng Asad Balx shahriga chekinishga majbur boʻldi.

 Jang 
Bu harbiy yurish Asad va uning, asosan, suriyaliklardan iborat qoʻshini uchun katta falokat bilan yakunlandi. Umaviylar Amudaryo shimolidagi nazoratini butunlay yoʻqotdilar. Garchi Asad qirgʻindan qutulib qolishga muvaffaq boʻlgan boʻlsa-da, jiddiy talafotlar koʻrdi. U oʻz qoʻshinlarini Balx shahriga qaytardi, biroq Turkashlar Toxariston hududida qoldi va ularga Ibn Surayj ham qoʻshildi. Qish mavsumida arablar odatiga koʻra oʻz yurishlarini amalga oshirmas edilar, shu sababli Asad oʻz askarlarini tarqatib yubordi. Boshqa tomondan, Ibn Surayjning daʼvati bilan Turkash xoqoni mahalliy aholining Umaviylarga qarshi qoʻzgʻolon koʻtarishiga umid bogʻlab qish faslida Quyi Toxaristonga hujum uyushtirishga qaror qildi. Bu harakatga nafaqat Ibn Surayj va uning tarafdorlari, balki Soʻgʻdiyona va Toxaristonning koʻplab mahalliy hukmdorlari ham qoʻshildilar.

 

Turkum:Umaviylar xalifaligi ishtirokidagi janglar
Turkum:737